สวัสดีค่ะ วันก่อนปวดท้องน้อยมาก ไปพบ บอกว่า เป็นเโรคอุ่มเชิงกรานอักเสบค่ะ ให้ยาปฏิชีวนะมากิน 2 อาทิตย์ แล้วนัดฟังผลตรวจ คือตอนนี้กลัวมากค่ะ เพราะไม่หาข้อมูลในเน็ต บอกว่า โรคนี้เกิดจากการเปลี่ยนคู่นอนหลายคน และเกิดจากมีตกขาวมากผิดปกติคะ แต่ดิฉัน มีแฟนคนเดียวคบกันมา 10 ปีแล้ว ไม่เคยเปลี่ยนคู่นอน แต่มีตกขาวมากเป็นสีขาวข้นคะ มันจะเป็นสาเหตุให้เป็นโรคนี้นี้ได้มั้ยค่ะ แล้วเป็นไปได้มั้ยว่าดิฉันติดมาจากแฟน เพราะแฟนมีเชื่อแบคทีเรียรึป่าวคะ เพราะชวนแฟนไปตรวจแล้ว แฟนไม่ไป แล้วโรคอุ้มเชิงกรานอักเสบ มันสามารถกรายเป็นมะเร็งปากมดลูดได้มั้ยค่ะ มีโอกาสหายมากน้อยแค่ไหนคะ
สวัสดีค่ะ อาการปวดท้องน้อย มีตกขาวผิดปกติอาจจะเกิดจากภาวะอุ้งเชิงกรานอักเสบ หรือการติดเชื้อที่ปากมดลูก มดลูก หรือช่องคลอดภาวะอุ้งเชิงกรานอักเสบเป็นการติดเชื้อบริเวณระบบสืบพันธุ์ในเพศหญิง บริเวณมดลูก ปีกมดลูก และท่อนำไข่ ซึ่งการติดเชื้อนั้นอาจเกิดจากหลายสาเหตุ แต่ส่วนใหญ่มักเกิดจากโรคติดต่อทางเพศสัมพันธ์ เช่น หนองในแท้ หรือหนองในเทียม ซึ่งมักเกิดบริเวณช่องคลอดและปากมดลูก หากปล่อยทิ้งไว้ ไม่ได้รับการรักษาอย่างถูกต้อง อาจทำให้มีการอักเสบเรื้อรัง จนเกิดพังผืดตามมา ส่งผลให้มีบุตรยากตามมาได้ ส่วนเรื่องมะเร็งนั้นยังไม่มีหลักฐานสนับสนุนที่ชัดเจนค่ะควรมีเพศสัมพันธ์ป้องกันด้วยถุงยางอนามัยและไม่เปลี่ยนคู่นอนบ่อยๆ คอยสังเกตอาการ หากมีไข้ ตกขาวผิดปกติ ปวดหน่วงท้องน้อย ซึ่งเป็นอาการของโรค ควรรีบไปพบแพทย์เพื่อรับการรักษาด้วยยาฆ่าเชื้อต่อไป ซึ่งหากได้รับยาฆ่าเชื้อครบและตรงกับโรคที่เป็นก็สามารถหายได้ค่ะ